અમદાવાદ: શહેરના વસ્ત્રાપુર વિસ્તારના સનરાઈઝ મોલમાં આવેલા માઈક્રોમેક્સ મોબાઈલ કંપનીના સર્વિસ સેન્ટરમાં આજે વહેલી સવારે શોર્ટ સર્કિટના કારણે આગ લાગી હતી. બનાવની જાણ ફાયરબ્રિગેડને કરાતાં બે ફાયર ફાઈટર તાત્કાલિક ઘટનાસ્થળે દોડી ગયાં હતાં અને ભારે જહેમત બાદ આગને કાબૂમાં લીધી હતી. બીજી તરફ બાપુનગર િવસ્તારમાં આવેલી યોગેશ્વર પાર્ક સોસાયટીના પાર્કિંગમાં શોર્ટ સર્કિટથી આગ લાગતાં પાંચ બાઈક અને એક કાર સળગી ઊઠી હતી.